

**ประกาศฉบับที่ 1/2568 สหกรณ์ออมทรัพย์เพื่อพนักงานเครือสหพัฒน์ จำกัด เรื่อง** **เงินฝากออมทรัพย์พิเศษทวีทรัพย์เดือนมกราคม 2568**

 ------------------------------------------------------------------------

เพื่อส่งเสริมการออมของสมาชิก สหกรณ์ฯ จึงเปิดบัญชีเงินฝากออมทรัพย์พิเศษทวีทรัพย์เดือนมกราคม 2568 โดยมีเงื่อนไขต่างๆ ดังนี้

1. **สิทธิการฝาก** สมาชิก 1 คน/ฝากได้ 1 บัญชี/ต่อ 1 รุ่น
2. **เงินฝากต่อเดือน ขั้นต่ำ 100.00 บาทสูงสุดไม่เกิน 3,000.00 บาท** โดยฝากจำนวนเท่ากันทุกเดือนเป็นรายเดือน
3. **อายุการฝาก** 24 เดือน
4. **อัตราดอกเบี้ย** อัตรา 1.75% ต่อปี ไม่เสียภาษี
5. **ไถ่ถอน** ก่อนครบกำหนดจะจ่ายดอกเบี้ย อัตรา 0.50% ตามระยะเวลาที่ฝาก
6. **การนำฝาก** นำเงินฝากเข้าบัญชีชื่อ “สหกรณ์ออมทรัพย์เพื่อพนักงานเครือสหพัฒน์ จำกัด” โดยการฝากงวดแรก สมาชิกนำส่งใบขอเปิดบัญชี พร้อมเอกสารประกอบ และสำเนาใบ pay in ให้ฝ่ายทรัพยากรบุคคลรวบรวมส่งถึงสหกรณ์ฯ ไม่เกินวันที่ 24 มกราคม 2568 การนำฝากงวดที่ 2 – งวดที่ 24 สหกรณ์ฯ จะหักผ่านบัญชีเงินเดือนของสมาชิก โดยแจ้งยอดเงินฝากไปพร้อมกับการเรียกเก็บค่าหุ้นรายเดือนของสมาชิกต่อไป
7. **วันครบกำหนดเงินฝาก** สหกรณ์ฯ จะโอนเงินต้นพร้อมดอกเบี้ยเข้าบัญชีธนาคารของสมาชิกที่ได้แจ้งไว้กับทางสหกรณ์ฯ เมื่อครบกำหนด 24 งวด ภายในวันสิ้นเดือนถัดไป เช่น เงินฝากเริ่ม มกราคม 2568 จะโอนเงินต้นพร้อมดอกเบี้ย ภายในเดือน กุมภาพันธ์ 2570

**หมายเหตุ** : 1. การเปิดบัญชีครั้งแรก สหกรณ์ฯ ขอความอนุเคราะห์จากฝายทรัพยากรบุคคลรวบรวมเอกสาร และส่งถึงคุณจรัสศรีจูฑะลิขิตวงศ์ เจ้าหน้าที่สหกรณ์ฯ ภายในวันที่ 24 มกราคม 2568 จักเป็นพระคุณอย่างยิ่ง

 2. หากสมาชิกท่านใดมีบัญชีเงินฝากออมทรัพย์ประเภท 24 เดือน กับสถาบันการเงินอื่นๆ ด้วย กรุณาตรวจสอบจำนวนเงินฝากต่อเดือนไม่เกินตามที่กฎหมายกำหนด (สูงสุดไม่เกิน 25,000.00 บาท/เดือน)

ซึ่งเงินฝากสถานบันการเงินนั้น อาจถูกหักภาษี ณ ที่จ่าย

 3. สิทธิในเงินฝากออมทรัพย์พิเศษทวีทรัพย์ให้เฉพาะสมาชิกที่หักผ่านบัญชีเงินเดือนเท่านั้น